കളങ്കിതരും സാമ്ബത്തിക കുറ്റാരോപണത്തിന് വിധേയരായവരും മാറണം മത്സരവും വിഭാഗീയതയും ഒഴിവാക്കി സമ്മേളനം നടത്താന് സി.പി.എം. കൊച്ചി : പാര്ട്ടി കോണ്ഗ്രസിനു മുന്നോടിയായി ബ്രാഞ്ച് സമ്മേളനങ്ങള് ആരംഭിച്ചിരിക്കേ നേതാക്കള്ക്ക് മാര്ഗനിര്ദേശവുമായി സി.പി.എം.പാര്ട്ടി കോണ്ഗ്രസിന് വേദിയാകുന്ന കണ്ണൂരില് ബ്രാഞ്ച് സമ്മേളനം ആരംഭിച്ചതിനു പിന്നാലെയാണ് സംസ്ഥാന സെക്രട്ടേറിയറ്റിന്റെ സര്ക്കുലര്. ലോക്കല്, ഏരിയാ തലങ്ങളില് ഇതുസംബന്ധിച്ച് സെക്രട്ടറിമാര്ക്ക് മാര്ഗനിര്ദേശ ഓണ്ലൈന് ക്ലാസുകള് പാര്ട്ടി നല്കും. കളങ്കിതര്, സാമ്ബത്തിക കുറ്റാരോപണത്തിന് വിധേയരായവര് തുടങ്ങിയവരെ ബ്രാഞ്ച് സെക്രട്ടറി പാനലില് ഉള്പ്പെടരുതെന്നാണ് പ്രധാന നിര്ദേശം. ഇവരെ ലോക്കല് കമ്മിറ്റികളിലും ഉള്പ്പെടുത്തരുത്. ബ്രാഞ്ച് സെക്രട്ടറി തെരഞ്ഞെടുപ്പില് അംഗങ്ങള്ക്ക് അഭിപ്രായപ്രകടനങ്ങളും അതുസംബന്ധിച്ച ചര്ച്ചകളുമാകാം. എന്നാല്, മത്സരം ഒഴിവാക്കാന് ശ്രമിക്കണം. കേന്ദ്രീകൃത ജനാധിപത്യമെന്ന നിലയില് പാര്ട്ടി കേന്ദ്ര കമ്മിറ്റിയുടെ തീരുമാനപ്രകാരം ഘടകങ്ങളില് മത്സരമാകാം. എന്നാല് പാര്ട്ടിക്ക് തുടര്ഭരണം കിട്ടിയ നിലയ്ക്ക് കൂടുതല് അച്ചടക്കം ആവശ്യമായഘട്ടമാണിത്. പാലക്കാട് സമ്മേളനത്തില് രൂക്ഷമായ മത്സരം നടക്കുകയും മത്സരിച്ചവര് തോല്ക്കുകയും ചെയ്ത ചരിത്രമുള്ളതും പാര്ട്ടി ഓര്മിപ്പിക്കുന്നു. ബ്രാഞ്ച് സമ്മേളനങ്ങള് ഒരു ദിവസം മുഴുവന് നീണ്ടുനില്ക്കുന്നതും മുഴുവന് അംഗങ്ങളെയും പങ്കെടുപ്പിക്കുന്നതുമാകണം. പ്രകടനവും പൊതുസമ്മേളനവും ആവശ്യമില്ല. കോവിഡ് സാഹചര്യത്തില് ബ്രാഞ്ചുകളുടെ അതിര്ത്തി കണക്കാക്കി പരമാവധി പേര്ക്ക് പങ്കെടുക്കാന് കഴിയുന്ന സ്ഥലങ്ങള് കണ്ടെത്തണം. കേന്ദ്രസംസ്ഥാന രാഷ്ട്രീയ സാഹചര്യങ്ങള്കൂടി ബ്രാഞ്ച് തലംതൊട്ട് ചര്ച്ചയാക്കണം. കോവിഡ് രൂക്ഷമായ സ്ഥലങ്ങളില് പാര്ട്ടി ഓഫീസുകളും സമ്മേളന സ്ഥലങ്ങളാക്കാമെന്നും സര്ക്കുലറിലുണ്ട്. രാജു പോള്